На основу чл. 11 и 24. Покрајинске скупштинске одлуке о буџету АП Војводине за 2022. годину („Службени лист АПВ“, брoj 54/2021 и 7/2022-ребаланс) и Пословника о раду комисије за израду конкурса и правилника и поступања по конкурсима расписаних у Покрајинском секретаријату за пољопривреду, водопривреду и шумарство, Покрајински секретаријат за пољопривреду, водопривреду и шумарство (у даљем тексту:Покрајински секретаријат) расписује:

**ЈАВНИ ПОЗИВ**

**ЗА ДОДЕЛУ СРЕДСТАВА ЗА УЧЕСТВОВАЊУ У РЕАЛИЗАЦИЈИ ПРОГРАМА „ЗА ЧИСТИЈЕ И ЗЕЛЕНИЈЕ ШКОЛЕ У ВОЈВОДИНИ“**

1. **ЦИЉ И ПРЕДМЕТ ЈАВНОГ ПОЗИВА**

 Циљ јавног позива за доделу средстава за учествовању у реализацији програма „За чистије и зеленије школе у Војводини“ (у даљем тексту: Јавни позив) јесте постизање чистијег и зеленијег амбијента у предшколским установама, основним и средњим школама на територији Аутономне покрајине Војводине.

Предмет јавног позива јесте додела бесповратних финансијских средстава за реализацију пројекта**„ЗА ЧИСТИЈЕ И ЗЕЛЕНИЈЕ ШКОЛЕ У ВОЈВОДИНИ“**

1. **ВИСИНА И НАМЕНА СРЕДСТАВА**

Бесповратна финансијска средства која се додељују по овом Јавном позиву износе **600.000,00 динара**.

Бесповратна финансијска средства која се додељују по Јавном позиву намењена су за:

а) закуп простора, путне и трошкове боравка, израда дизајна и штампања промотивног и стручног материјала за учеснике и наставније који су учествовали на пројекету **„За чистије и зеленије школе у Војводини“;**

**3. ПРАВО НА УЧЕШЋЕ НА ЈАВНОМ ПОЗИВУ**

Право учешћа имају невладине организације које имају закључен Протокол о сарадњи са Покрајинским секретаријатом за пољопривреду, водопривреду и шумарство о програму „за чистије и зеленије школе у Војводини“.

1. **УСЛОВИ ЗА УЧЕШЋЕ НА ЈАВНОМ ПОЗИВУ**
2. Да је израђен програм „За чистје и зеленије школе у Војвдини“;
3. Да је подносилац пријаве регулисао пореске и друге доспеле обавезе из јавних прихода за 2021. годину;
4. Подносилац пријаве мора имати седиште на територији јединице локалне самоуправе са територије АП Војводине и место реализације мора бити на територији јединице локалне самоуправе са територије АП Војводине;
5. Подносилац пријаве не сме имати неиспуњених уговорних обавеза према Покрајинском секретаријату;
6. Да се плаћање врши на текући рачун добављача или готовински, а плаћања путем компензације и цесије неће бити призната.
7. **ВРЕМЕНСКИ ОКВИР ЈАВНОГ ПОЗИВА**

Јавни позив је отворен до 15.07.2022. године.

1. **ПОТРЕБНА ДОКУМЕНТАЦИЈА**

Приликом подношења пријаве подносе се следећа документа:

|  |  |
| --- | --- |
| **Ред.****бр.** | **обавезна документација**(означити документе који су приложени уз пријаву)  |
| 1. | фотокопију уписа у регистар агенције за привредне регистре |
| 2. | фотокопија потврде о пореском индентификационом броју |
| 3. | програм (потписан и печатиран) |
| 6. | потврда надлежне пореске управе о непостојању обавеза из јавних прихода за 2021. годину |
| 7. | фотокопија личне карте одговорне особе подносиоца пријаве |
| 8. | фотокопија картона депонованих потписа од Управе за трезор  |

1. **ПОСТУПАК ДОНОШЕЊА ОДЛУКЕ**

Средства се додељују бесповратно. Одлуку о додели средстава доноси Покрајински секретар за пољоприовреду, водопривреду и шумарство.

1. **ИСПЛАТА БЕСПОВРАТНИХ СРЕДСТАВА**

 Средстава ће се исплаћивати на основу уговора између Покрајинског секретаријата и корисника средстава.

 Корисник средстава је дужан да правда средства рачунима и изводима од стране банке о плаћању, закљученим уговорима као и достави наративни извештај о одржаним активностима.

Бесповратна средства ће се исплаћивати у складу с приливом средстава у буџет АП Војводине.

Организатор има обавезу да ‒ током трајања активности ‒ уочљиво истакне да је добио финансијску подршку Покрајинског секретаријата.

1. **НАЧИН ДОСТАВЉАЊА ПРИЈАВА**

Пријаве с потребном документацијом треба доставити ПОШТОМ, НА АДРЕСУ: **Покрајински секретаријат за пољопривреду, водопривреду и шумарство, Булевар Михајла Пупина 16, 21000 Нови Сад** с назнаком **ЈАВНИ ПОЗИВ ЗА ДОДЕЛУ СРЕДСТАВА ЗА УЧЕСТВОВАЊУ У РЕАЛИЗАЦИЈИ ПРОГРАМА „ЗА ЧИСТИЈЕ И ЗЕЛЕНИЈЕ ШКОЛЕ У ВОЈВОДИНИ“**или **лично у Писарници покрајинских органа управе**, у згради Покрајинске владе АП Војводине (сваког радног дана од 9 до 14 часова).

1. **КОНТАКТ**

Све додатне информације можете добити путем телефона: 021/487-4105 **од 10 до 14 часова.**

1. **ПРЕУЗИМАЊЕ ДОКУМЕНТАЦИЈЕ У ЕЛЕКТРОНСКОЈ ФОРМИ**

Текст Јавног позива може се преузети на сајту: [www.psp.vojvodina.gov.rs](http://www.psp.vojvodina.gov.rs).

ПОКРАЈИНСКИ СЕКРЕТАР

Чедомир Божић